Pirkimo sąlygų 
4 priedas
PASIŪLYMO FORMA
A FORMA – I VOKAS. TECHNINIS IR KOKYBINIS PASIŪLYMAS
	Duomuo
	Tiekėjo informacija

	Tiekėjo pavadinimas
	____________________________________________

	Juridinio asmens kodas
	____________________________________________

	Buveinė
	____________________________________________

	Kontaktinis asmuo
	____________________________________________

	Telefonas / el. paštas
	____________________________________________


1. PATVIRTINIMAI
☐ Patvirtiname, kad susipažinome su Pirkimo dokumentais, su jais sutinkame ir siūlomos paslaugos atitinka visus Techninėje specifikacijoje nustatytus privalomus reikalavimus.
☐ Patvirtiname, kad A formoje ir kituose I voke pateikiamuose dokumentuose nėra C1–C5 kainos duomenų, palyginamosios pasiūlymo vertės P ar kitos informacijos, leidžiančios nustatyti II voke pateikiamą finansinį pasiūlymą.
2. KOKYBĖS KRITERIJŲ PASIŪLYMAS
Tiekėjas žemiau pateikia T1.1–T1.5 kriterijams vertinti reikalingus duomenis ir T1.6, T2 bei T3 kriterijuose siūlomus papildomus įsipareigojimus pagal Pirkimo sąlygų 6 priede nustatytus kokybės kriterijus.
Tiekėjas žemiau nurodo siūlomus papildomus įsipareigojimus pagal Pirkimo sąlygų 6 priede nustatytus kokybės kriterijus. 
Minimalus kokybės dalies pereinamasis balas – 1 balas iš 60 galimų balų. Pasiūlymas pagal kokybės kriterijus T1, T2 ir T3 bendrai turi surinkti ne mažiau kaip 1 balą. Pasiūlymas, pagal kokybės kriterijus T1, T2 ir T3 bendrai surinkęs mažiau kaip 1 balą, atmetamas ir jo finansinė pasiūlymo dalis neatveriama ir nevertinama.
Jeigu Tiekėjas nurodo didesnę apimtį, negu pagal 6 priede nustatytą metodiką reikalinga maksimaliam atitinkamo kriterijaus balui gauti, sutartiniu įsipareigojimu laikoma visa Tiekėjo pasiūlyme nurodyta apimtis, tačiau už maksimalią vertinamą apimtį viršijančią dalį papildomi balai neskiriami.
	Kriterijus
	6 priede nustatyta vertinimo bazė / sąlyga
	Tiekėjo pateikiami duomenys / siūlomas įsipareigojimas
	Maks. balai

	T1.1
Fizinių bilietų pardavimo vietų (kasų) Lietuvoje skaičius
	Iki 10 vietų – 0 balų;
11–30 – 2; 
31–45 – 4; 
46 ir daugiau – 6
	Pateikiamas aktyvių fizinių bilietų pardavimo vietų Lietuvoje skaičius ir sąrašas su adresais: ______________________________
Skaičius: ______
	6

	T1.2
Bilietų platinimo prieinamumas Baltijos šalyse
	Tik Lietuva – 0 balų; Lietuva ir viena iš Baltijos valstybių – 2 balai; 
Lietuva, Latvija ir Estija – 6 balai.
	Pažymėti ir nurodyti atitinkamus pardavimo kanalus:
☐ Latvija  ☐ Estija
Kanalai: ______________________________
	6

	T1.3
Savarankiškų internetinių bilietų pardavimo kanalų skaičius
	1 kanalas – 2 balai 
2 – 4; 
3 ir daugiau – 6 balai.
	Kanalų skaičius: ____
Nurodyti kanalų pavadinimus, interneto adresus ir valdymo būdą: __________________
Tiekėjas nurodo savarankiškus internetinius bilietų pardavimo kanalus, kuriuos Tiekėjas tiesiogiai valdo arba kurie yra prieinami per subtiekėją. Tas pats internetinis bilietų pardavimo kanalas, pateiktas keliomis interneto nuorodomis, per kelis domenus ar subdomenus arba naudojant kelis techninius sprendimus, skaičiuojamas kaip vienas kanalas, jeigu šios nuorodos, domenai, subdomenai ar techniniai sprendimai yra tos pačios bilietų pardavimo aplinkos arba to paties kanalo variantai. Skirtingas domenas ar subdomenas savaime nelaikomas atskiru kanalu.
	6

	T1.4
Socialinių tinklų sekėjų skaičius (Facebook, Instagram, TikTok)
	Iki 50 000 – 0; 
50 001–100 000 – 1; 
100 001–200 000 – 2 
200 001–300 000 – 3; 300 001–500 000 – 4; daugiau kaip 
500 000 – 6 balai.
	Facebook: ______
Instagram: ______
TikTok: ______
Iš viso: ______
Paskyrų nuorodos: ______________________________
Skaičiuojamos tik Tiekėjo teisėtai administruojamos ir viešai prieinamos paskyros. Ta pati paskyra skaičiuojama vieną kartą.
	6

	T1.5
Vidutinis mėnesio unikalių naudotojų skaičius Tiekėjo valdomoje pagrindinėje svetainėje už 2025 kalendorinius metus
	Iki 300 000 – 0; 
300 001–450 000 – 1; 450 001–550 000 – 2; 550 001–650 000 – 3; 650 001–750 000 – 4; daugiau kaip 750 000 – 6 balai.


	Vidutinis mėnesio unikalių naudotojų skaičius: ______
Analitikos sistema: ______
Pagrindinės svetainės adresas: ______________________________
Nurodytas rodiklis turi būti apskaičiuojamas kaip 2025 m. 12 mėnesių unikalių naudotojų (users) rodiklių aritmetinis vidurkis pagal Tiekėjo nurodytą analitikos sistemą. PO prašymu turi būti pateikti rodiklį pagrindžiantys objektyvūs duomenys.
	6

	T1.6
Tikslinės auditorijos pasiekimo ir pardavimų skatinimo kampanijos
	4–5 kampanijos – 0; 
6–7 – 1; 
8–9 – 2; 
10–11 – 3; 
12–14 – 4; 
15 ir daugiau – 5 balai.
	Siūlomas tikslinės auditorijos kampanijų skaičius per kiekvieną 12 mėnesių Sutarties vykdymo laikotarpį: ______
„Tikslinės auditorijos kampanija“ suprantama taip, kaip apibrėžta Techninės specifikacijos 5.3 punkte. Kampanijų skaičius vertinamas pagal atskiras, savarankiškas komunikacijos veiksmų visumas; vienas ir tas pats veiksmas ar jo paskelbimas keliose platformose nelaikomas keliomis atskiromis kampanijomis vien dėl skirtingų skelbimo kanalų.
	5

	T2
Pardavimo sistemos integracija su Perkančiosios organizacijos interneto svetaine
	Papildomas, Techninėje specifikacijoje nenustatytas įsipareigojimas
	☐ TAIP – įsipareigojame užtikrinti visą bilietų pirkimo procesą, įskaitant renginio pasirinkimą, vietos ir bilieto tipo pasirinkimą, pirkėjo duomenų pateikimą, apmokėjimą ir pirkimo patvirtinimą, Perkančiosios organizacijos interneto svetainėje, nenukreipiant pirkėjo į Tiekėjo svetainę ar kitą bilietų pardavimo domeną. Techniniai mokėjimo paslaugų teikėjo autentifikavimo ar kiti privalomi saugūs mokėjimo veiksmai, atliekami atskiroje mokėjimo paslaugų teikėjo aplinkoje, nelaikomi nukreipimu į Tiekėjo bilietų pardavimo svetainę.
☐ NE – papildomo T2 įsipareigojimo neprisiimame.
	15

	T3
Reagavimo į skubų techninį sutrikimą laikas
	30 minučių pagal Techninės specifikacijos 3.6 punktą
	Pasirinkti tik vieną variantą:
☐ 30 minučių – 0 balų
☐ ne ilgiau kaip 20 minučių – 5 balai
☐ ne ilgiau kaip 15 minučių – 10 balų
	10


Pastabos dėl T1 kriterijų
T1.3 kriterijaus tikslais vienu internetiniu bilietų pardavimo kanalu laikomas atskiras Tiekėjo tiesiogiai valdomas arba per subtiekėją prieinamas internetinis pardavimo kanalas, kuriame galutinis pirkėjas gali savarankiškai pasirinkti renginį, vietą ir įsigyti bilietą, nenukreipiamas į pagrindinį bilietų platinimo puslapį. Tas pats kanalas, pateiktas keliomis interneto nuorodomis, skirtingais domenais ar subdomenais, interneto svetainės skyriais, techniniais sprendimais ar skirtingais prieigos būdais, jeigu tai yra ta pati bilietų pardavimo aplinka ar to paties pardavimo kanalo variantas, skaičiuojamas vieną kartą.
T1.4 kriterijaus tikslais vertinamos Tiekėjo valdomos „Facebook“, „Instagram“ ir „TikTok“ paskyros bei jų bendras sekėjų skaičius. Tiekėjo pasiūlyme nurodyti duomenys turi būti patikrinami viešai prieinamose paskyrose pasiūlymo pateikimo dieną. 
T1.4 kriterijaus tikslais Tiekėjo valdoma paskyra laikoma paskyra, kurią Tiekėjas teisėtai administruoja ir kurioje gali valdyti bei skelbti turinį. Į bendrą sekėjų skaičių įtraukiamos tik Tiekėjo pasiūlyme aiškiai nurodytos paskyros; ta pati paskyra negali būti įskaičiuota daugiau kaip vieną kartą.
T1.5 kriterijaus tikslais nurodomas 2025 kalendorinių metų vidutinis mėnesio unikalių naudotojų (users) skaičius Tiekėjo valdomoje pagrindinėje svetainėje. Tiekėjas turi nurodyti naudotą analitikos sistemą ir PO prašymu pateikti analitikos sistemos ataskaitą, eksportą, ekrano kopiją ar kitą objektyvų dokumentą, iš kurio būtų galima patikrinti nurodytą rodiklį ir jo apskaičiavimą.
T1.6 kriterijaus taikymo tikslais kampanijų skaičius vertinamas per kiekvieną 12 mėnesių Sutarties vykdymo laikotarpį, skaičiuojamą nuo Sutarties įsigaliojimo dienos.
T1.1–T1.3 kriterijų tikslais Tiekėjas turi pateikti atitinkamų fizinių ir internetinių pardavimo kanalų pavadinimus, adresus ir (ar) kitą informaciją, leidžiančią PO patikrinti pasiūlyme nurodytus duomenis.
T1.1–T1.5 kriterijuose pateikti duomenys ir T1.6, T2 bei T3 kriterijuose pasiūlyti papildomi įsipareigojimai vertinami, o balai už juos skiriami Pirkimo sąlygų 6 priede nustatyta tvarka.
Tiekėjas patvirtina, kad T1.1–T1.5 kriterijams nurodyti duomenys yra teisingi ir atitinka faktinę tiekėjo padėtį pasiūlymo pateikimo metu.
3. TECHNINĖS SPECIFIKACIJOS ATITIKTIES PAGRINDIMAS
Techninės specifikacijos privalomų reikalavimų atitiktis pagrindžiama užpildant Techninės specifikacijos priede pateiktą atitikties lentelę ir, kai reikalinga, pateikiant joje nurodytus paaiškinimus ar nuorodas į pagrindžiančius dokumentus.
4. BAIGIAMASIS A FORMOS PATVIRTINIMAS
☐ Patvirtiname, kad šioje A formoje ir kartu su ja I voke pateikta informacija yra teisinga. T1.1–T1.5 kriterijuose pateikti duomenys yra faktiniai Tiekėjo duomenys, naudojami ekonominio naudingumo vertinimui. T1.6, T2 ir T3 kriterijuose pasiūlyti papildomi įsipareigojimai, už kuriuos pagal 6 priede nustatytą metodiką skiriami balai, Tiekėjui laimėjus Pirkimą tampa Sutarties vykdymo įsipareigojimais ir vykdomi be papildomo atlygio Perkančiajai organizacijai.

Tiekėjo arba jo įgalioto asmens vardas, pavardė: __________________________
Pareigos: __________________________
Parašas: __________________________
Data: __________________________

